জেমসটাউন, সেইন্ট হেলেনা
জেমসটাউন হচ্ছে যুক্তরাজ্যের ওভারসিজ টেরিটরি সেন্ট হেলেনা, এসেশোন এবং ত্রিস্তান দা কুনহার রাজধানী, যেটি দক্ষিণ আটলান্টিক মহাসাগরের সেন্ট হেলেনা দ্বীপে অবস্থিত। এটি দ্বীপটির ঐতিহাসিক মূল বসতি এবং দ্বীপটির উত্তর-পশ্চিম উপকূলে এই বসতিটি অবস্থিত। এটি দ্বীপের একমাত্র বন্দর এবং দ্বীপের সড়ক ও যোগাযোগের কেন্দ্রস্থল। ১৬৫৯ সালে ব্রিটিশ ইস্ট ইন্ডিয়া কোম্পানির ঔপনিবেশিকরা এই দ্বীপে বসতি স্থাপন করার সময় এটি প্রতিষ্ঠিত হয়েছিল এবং পুনরায় দখলের আগে সংক্ষিপ্তভাবে এটি ১৬৭৩ সালে ডাচ ইস্ট ইন্ডিয়া কোম্পানির দখলে ছিল। ১৭০০ এর দশকে ইস্ট ইন্ডিয়া কোম্পানির তৈরি বেশ কয়েকটি দালান এখনও টিকে আছে যা শহরটিকে তার স্বতন্ত্র জর্জিয়ান স্বাদ দেয়। ১৮১৫ সালে ওয়াটারলুর যুদ্ধে পরাজিত হওয়ার পর নেপোলিয়নকে এই দ্বীপে নির্বাসন দেওয়া হয়। ১৮২১ সালে এই দ্বীপেই মৃত্যুবরণ করেন নেপোলিয়ন। এই দ্বীপে অন্তরীণ থাকাকালে তিনি বই পড়া, বাগান করা আর নিজের স্মৃতি রোমন্থন করে সময় কাটাতেন এবং পরে দাস বাণিজ্যকে দমন করার জন্য রয়্যাল নেভির প্রচেষ্টার ভিত্তি হিসাবে কাজ করে। প্রথম বিশ্বযুদ্ধের সময়ে এর কোনও ভূমিকা ছিল না এবং কেবলমাত্র দ্বিতীয় বিশ্বযুদ্ধের সময় এটি কিছুটা সামান্য ভূমিকা পালন করেছিল।